Document ID: 32007D0005

PADOMES LĒMUMS
(2007. gada 1. janvāris),
ar ko nosaka secību, kādā dalībvalstis īsteno Padomes prezidentvalsts funkcijas
(2007/5/EK, Euratom)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 203. panta otro daļu,
ņemot vērā Eiropas Atomenerģijas kopienas dibināšanas līgumu, un jo īpaši tā 116. panta otro daļu,
ņemot vērā Līgumu par Eiropas Savienību, un jo īpaši tā 28. panta 1. punktu un 41. panta 1. punktu,
tā kā:
(1)
Padome ar Lēmumu 2005/902/EK, Euratom (1) noteica secību, kādā Eiropas Savienības dalībvalstis no 2006. gada 1. janvāra īsteno Padomes prezidentvalsts funkcijas.
(2)
Divas jaunas dalībvalstis pievienojas Eiropas Savienībai 2007. gada 1. janvārī.
(3)
Būtu jānosaka secība, kādā dalībvalstis īstenos Padomes prezidentvalsts funkcijas, ņemot vērā jaunās dalībvalstis, kā arī būtu jāpieņem jauns lēmums, ar ko aizstāj 2005. gada 12. decembra Lēmumu 2005/902/EK, Euratom,
IR PIEŅĒMUSI ŠO LĒMUMU.
1. pants
1. Secība, kādā dalībvalstis īsteno Padomes prezidentvalsts funkcijas no 2007. gada 1. janvāra, ir izklāstīta pielikumā.
2. Padome pēc attiecīgo dalībvalstu priekšlikuma var pieņemt vienprātīgu lēmumu par to, ka kāda dalībvalsts īsteno prezidentvalsts funkcijas citā laikposmā nekā tajā, kas atbilst pielikumā norādītajai secībai.
2. pants
Šis lēmums stājas spēkā 2007. gada 1. janvārī.
Ar šo atceļ Lēmumu 2005/902/EK, Euratom.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2007. gada 1. janvārī

Labels: 10
18
15